Odense Adresse-Contoirs Efterretninger, 1846-10-19
Prof. Otto i Brunsvig offentliggjør i HannovZeit. Følgende angaaende den ogsaa af ham gjorte Opdagelse, at fabrikere exploderende Bomuld. "Fuldkommen uafhængig af Schønhein og Böttger, udgaaende fra en Jagttagelse af Pelouze, som indeholdes i min Lærrebog i Chemien, S. 136, 1ste B., er det lykkedes mig at frembringe exploderende Bomuld, som, efter de dermed foretagne Prøver, virkelig ganske synes skikket til at træde i Stedet for Krudt. For at bringe Resultaterne af vigtige Opdagelser saa hurtigt, som ønskeligt er, paa det høieste Trin af Fuldkommenhed, forekommer det mig nødvendigt at overgive dem til Offentligheden, for at mange Andre kunne beskjæftige sig dermed. Jeg forsmaaer derfor at sælge eller forlange Patent paa den af mig gjorte høist interessante Opdagelse, hvis Følger for Øieblikket slet ikke lade sig forudsee, og overgiver den hermed til Publikums almindelige Afbenyttelse. Til Frembringelse af exploderende Bomuld udbløder Man sædvanlig godt renset Bomuld omtrent en halv Minut i stærkest concentreret Salpetersyre (den Syre, jeg benytter, er tilberedet ved Destillation af ti Dele tørret Salpeter og sex Dele Vitriololie), hvorpaa den lægges i Vand, som gjentagne Gange maa fornyes for fuldkommen at bortskylle den ved Bomulden hængende Syre, hvorved Man maa sørge for, at de fast sammenhængende Dele tilstrækkelig adskilles, og derefter tørres den. Det explosive Præparat er da færdigt. Dets Virkninger fremkalde Forhauselse hos Enhver, der seer dem. Den mindste Deel deraf exploderer som Knaldqviksølv, naar det, lagt paa en Ambolt, bliver slaaet med en Hammer: antændt med et glødende Legeme brænder den som Krudt, og i et Gevær yder den, i langt ringere Vægt qvantum, fuldkommen samme Tjeneste som Krudt. Man anvender den exploderende Bomuld paa samme Maade som Krudt. Man giver den Form af en Prop, støder denne ned i Løbet, sætter ovenpaa en Papirsprop og derpaa Kuglen. Knaldhættens Explosion bringer Bom ulden til at explodere. Alle de, som have bivaanet de af mig anstillede Forsøg, have uden Undtagelse følt sig tilfredsstillede paa det Fuldkomneste, intet Men er fremkommet. Det nedenfor afgivne Vidnesbyrd af udmærkede med Skydegeværer fortrolige Mænd vil kunne understøtte mit Udsagn. Jdet jeg nu overgiver denne Opdagelse samtidig til Tydskland, Frankrig, England, Rusland, Amerika, overhoved til den almindeligste Afbenyttelse, ønsker jeg, at samme ret snart maa blive bragt til den høieste Grad af Fuldkommenhed, og haaber tillidsfuld, at de høieste og høie Souverainer og Regjeringer ville betænke at give mig det, jeg som Chemiker vil kalde et Æqvivalent. De ærede Redactioner af indenlandske og udenlandske Tidsskrifter ville forbinde mig meget ved at udbrede denne Artikel. Brunsvig den 5 October 1846. Dr. Otto, Medicinalassessor og Prof. i Chemien." Attest: "Jgaar den 4 Octbr. have vi i det herværende Laboratorio bivaanet de første Forsøg med exploderende Bomuld; idag overbeviist os om de fuldkommen tilfredsstillende Resultater ved Skydegeværer med skarp Ladning. Brunsvis den 5 Octbr. 1846. Hartig, Dr., Forstraad. A. v. Schwaskoppen, Over førster." - Den 14 Octbr. har Man i Kjøbenhavn gjort et lille Forsøg med den exploderende Bomuld paa den militaire Høiskole, og om nogle Dage vil et større blive anstillet i Artilleriets Laboratorium.